ddrg/super_eurlex huggingface dataset:
Uredba Komisije (ES) št. 2054/96

z dne 25. oktobra 1996

o objavi grafičnega znaka za kakovostne kmetijske proizvode, značilne za najbolj oddaljene regije, in o določitvi pogojev za njegovo reprodukcijo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3763/91 z dne 16. decembra 1991 o uvedbi posebnih ukrepov v zvezi z nekaterimi kmetijskimi proizvodi v korist francoskih čezmorskih departmajev [1], kakor je bila nazadnje spremenjena z Uredbo (ES) št. 2598/95 [2], in zlasti člena 20(2) in (3) Uredbe,

ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro v zvezi z nekaterimi kmetijskimi proizvodi [3], kakor je bila nazadnje spremenjena z Uredbo Komisije(ES) št. 2537/95 [4], in zlasti člena 31(2) in (3) Uredbe,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [5], kakor je bila nazadnje spremenjena z Uredbo (ES) št. 2537/95, in zlasti člena 26(2) in (3) Uredbe,

ker je bil z uporabo uredb (EGS) št. 3763/91, (EGS) št. 1600/92 in (EGS) št. 1601/92 na podlagi javnega razpisa oblikovan grafični znak, da bi izboljšali prepoznavnost in spodbujali potrošnjo predelanih in nepredelanih kakovostnih kmetijskih proizvodov, ki so značilni za najbolj oddaljene regije Skupnosti;

ker Uredba Komisije (ES) št. 1418/96 [6] določa podrobna pravila za uporabo grafičnega znaka;

ker bi za doseganje navedenih ciljev moral grafični znak biti dan na voljo uporabnikom iz člena 2 Uredbe (ES) št. 1418/96, gospodarstvenikom, ki promovirajo, tržijo in povečujejo vrednost zadevnim proizvodom, ter potrošnikom;

ker bi bilo treba določiti tudi tehnične predpise glede reprodukcije grafičnega znaka in njegove pravilne uporabe,

SPREJELA NASLEDNJO UREDBO:

Člen 1

Grafični znak iz člena 20 Uredbe (EGS) št. 3763/91, člena 31 Uredbe (EGS) št. 1600/92 in člena 26 Uredbe (EGS) št. 1601/92 je tisti, predstavljen v Prilogi.

Člen 2

Grafični znak se reproducira in uporablja v skladu s tehničnimi predpisi iz Priloge.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. oktobra 1996

Za Komisijo

Franz Fischler

Član Komisije

[1] UL L 356, 24.12.1991, str. 1.

[2] UL L 267, 9.11.1995, str. 1.

[3] UL L 173, 27.6.1992, str. 1.

[4] UL L 260, 31.10.1995, str. 10.

[5] UL L 173, 27.6.1992, str. 13.

[6] UL L 182, 23.7.1996, str. 9.

--------------------------------------------------

Priloga

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Uredba Komisije (ES) št. 2126/96

z dne 5. novembra 1996

o spremembi Uredbe (ES) št. 2543/95 o določitvi posebnih podrobnih pravil za uporabo sistema izvoznih dovoljenj za oljčno olje

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/96/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (ES) št. 1581/96 [2] in zlasti člena 2 in 3 Uredbe,

ker uredba Komisije (ES) št. 2543/95 [3] z dne 30. oktobra 1995 določa posebna podrobna pravila za uporabo sistema izvoznih dovoljenj za oljčno olje; ker se je v prvem letu uporabe izkazalo, da je treba podrobneje opredeliti proizvode, za katere je treba predložiti izvozno dovoljenje;

ker se lahko izvozna dovoljenja, za katera so bili vloženi zahtevki, izdajo šele po preteku določenega obdobja, ki dovoljuje Komisiji, kjer je to primerno, da prevzame določene ukrepe na podlagi podatkov o zahtevkih, ki so jih poslale države članice; ker, kadar so ti podatki nepopolni ali netočni, Komisija ne more sprejeti takih ukrepov; ker mora, kot posledica tega, biti število izdanih dovoljenj, da bi se zagotovilo pravilno upravljanje, omejeno na količino, pokrito z ustrezno sporočenimi zahtevki;

ker je, z namenom natančnega nadzora nad nadomestili, povezanimi z izdanimi izvoznimi dovoljenji, treba podatke, ki jih posredujejo države članice v zvezi z umaknjenimi zahtevki za dovoljenja in z neuporabljenimi količinami, dopolniti s podrobnostmi o stopnji nadomestila;

ker so ukrepi, predpisani v tej uredbi, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredbo (ES) št. 2543/95 se spremeni:

1. Člen 1 se nadomesti z naslednjim:

"Člen 1

Izvozna dovoljenja se predložijo za izvoze proizvodov, ki jih pokrivajo oznake KN 1509 in 151000."

2. Členu 3(2) se doda naslednji poodstavek:

"Kljub temu bodo dovoljenja izdana samo za količine, ki jih pokrivajo zahtevki, sporočeni v skladu s členom 5(1)(a)."

3. Členu 5(1)(c) se dodajo besede in ustrezna nadomestila

4. Člen 5(3) se zamenja z naslednjim:

"3. Po preteku roka veljavnosti izvoznih dovoljenj države članice mesečno sporočajo Komisiji količine, ki jih pokrivajo neuporabljena izvozna dovoljenja in nadomestila povezana s temi dovoljenji."

5. Dela C in D priloge se zamenjata s tistima, ki sta določena v prilogi te uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. novembra 1996

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 206, 16.8.1996, str. 11.

[3] UL L 260, 31.10.1995, str. 33.

--------------------------------------------------

PRILOGA

+++++ TIFF +++++

--------------------------------------------------
Uredba sveta (ES) št. 2331/96

z dne 2. decembra 1996

o spremembah Uredbe (ES) št. 384/96 o zaščiti proti dampinškemu uvozu iz držav, ki niso članice Evropske skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Svet z Uredbo (ES) št. 384/96 [3] sprejel skupna pravila za zaščito proti dampinškemu uvozu iz držav, ki niso članice Evropske skupnosti;

ker odstavek 10 člena 2 Uredbe (ES) št. 384/96 določa omejeno število odbitkov, ki so mogoči od normalne vrednosti in izvoznih cen, preden se te primerjajo, da bi ugotovili, ali prihaja do dampinga; ker je zaradi verjetnosti, da lahko razlike pri stroških prodaje, ki niso navedene v navedeni uredbi, v določenih okoliščinah vplivajo na primerljivost cen, razumno izločiti izključno naravo te določbe v zvezi z odbitki;

ker je zato primerno pojasniti zahteve po prilagoditvi za razlike v stopnjah trgovine, kadar za zadevni trg ni informacij o vplivih cen za dve stopnji trgovine, ter poskrbeti za prilagoditev, da bi uskladili razporeditev stroškov med različnimi stopnjami trgovine na domačem trgu izvozne države,

SPREJEL NASLEDNJO UREDBO:

Člen 1

Odstavek 10 člena 2 Uredbe (ES) št. 384/96 se spremeni kot sledi:

1. Pododstavek (d) se nadomesti z naslednjim:

"(d) Raven trgovanja

(i) Prilagoditev zaradi razlik v ravneh trgovanja, vključno s kakršnimi koli razlikami, do katerih lahko pride pri prodajah proizvajalca originalne opreme (OEM – Original Equipment Manufacturer), se opravi, kadar se v zvezi z distribucijsko verigo na obeh trgih pokaže, da je izvozna cena, vključno s konstruirano izvozno ceno, na drugačni stopnji trgovine kot normalna vrednost in je razlika vplivala na primerljivost cen, kar se kaže v doslednih in izrazitih razlikah v funkcijah in cenah prodajalca za različne stopnje trgovine na notranjem trgu izvozne države. Znesek prilagoditve temelji na tržni vrednosti razlike.

(ii) Vendar pa se v okoliščinah, ki niso predvidene v (i), kadar obstoječe razlike v ravni trgovanja ni mogoče količinsko opredeliti, ker ni ustreznih stopenj na notranjem trgu izvoznih držav, ali kadar je jasno, da se nekatere funkcije navezujejo na stopnje trgovine, ki niso stopnje, ki naj bi se uporabile v primerjavi, odobri posebna prilagoditev."

2. Doda se naslednji pododstavek:

"(k) Drugi dejavniki

Prilagoditev je možna tudi za razlike v drugih dejavnikih, ki niso določeni v pododstavkih od (a) do (j), če se pokaže, da ti dejavniki vplivajo na primerljivost cen, kakor se zahteva v skladu s tem odstavkom, in predvsem, da stranke dosledno plačujejo različne cene na notranjem trgu zaradi razlike v takšnih dejavnikih."

Člen 2

Ta uredba se uporablja za postopke, ki so se začeli po dnevu njene objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. decembra 1996

Za Svet

Predsednik

R. Quinn

[1] UL C 159, 4.6.1996, str. 6.

[2] UL C 198, 8.7.1996, str. 25.

[3] UL L 56, 6.3.1996, str. 1.

--------------------------------------------------
Uredba Sveta (ES) št. 2398/96

z dne 12. decembra 1996

o odprtju tarifne kvote za meso puranov, ki izvira in prihaja iz Izraela, kakor je predvideno v Sporazumu o pridružitvi in Začasnem sporazumu med Evropsko skupnostjo in državo Izrael

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker je bil 20. novembra 1995 podpisan v Bruslju Evro-mediteranski sporazum, ki določa pridružitev med Evropsko skupnostjo in njenimi državami članicami na eni strani in državo Izrael na drugi strani;

ker so se do začetka veljavnosti sporazuma njegove trgovinske določbe izvajale z Začasnim trgovinskim sporazumom med Evropsko skupnostjo in Evropsko skupnostjo za premog in jeklo na eni strani ter državo Izrael na drugi strani, ki ga je potrdil Sklep Sveta in Komisije št. 96/206/ESPJ, ES [1]; ker je bil navedeni Začasni sporazum podpisan 18. decembra 1995 in je začel veljati 1. januarja 1996;

ker Protokol št. 1 teh sporazumov določa znižanje posebne dajatve, ki se uporablja za uvoze v Skupnost puranovega mesa, ki izvira in prihaja iz Izraela, in sicer za količino 1400 ton;

ker bi bilo treba odpreti to kvoto na letni osnovi z začetkom uporabe 1. januarja 1996 in sprejeti potrebne ukrepe za njeno upravljanje,

SPREJEL NASLEDNJO UREDBO:

Člen 1

Tarifna kvota za uvoz mesa puranov s poreklom iz Izraela se odpre v okviru letne količine 1400 ton.

Posebna dajatev, ki se uporablja za meso puranov, uvoženo v okviru te kvote in uvrščeno v spodaj navedene oznake KN:

02072510: ECU 170/tono

02072590: ECU 186/tono

02072730: ECU 134/tono

02072740: ECU 93/tono

02072750: ECU 339/tono

02072760: ECU 127/tono

02072770: ECU 230/tono

Člen 2

Pravila za uporabo te uredbe se sprejmejo v skladu s postopkom iz člena 17 Uredbe (EGS) št. 2777/75 [2].

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne 1. januarja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 1996

Za Svet

Predsednik

A. Dukes

[1] UL L 71, 20.3.1996, str. 1.

[2] UL L 282, 1.11.1975, str. 77. Uredba, nazadnje spremenjena z Uredbo (ES) št. 2916/95 (UL L 305, 19.12.1995, str. 49).

--------------------------------------------------
Uredba Komisije (ES) št. 2494/96

z dne 23. decembra 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo (ES) št. 2493/96 [2], in zlasti člena 9 Uredbe,

ker je treba zaradi zagotavljanja enotne uporabe kombinirane nomenklature, ki je priloga zgoraj navedene uredbe, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz razlogov, navedenih v stolpcu 3;

ker je primerno, da se imetnik po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], lahko za obdobje treh mesecev še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu s pravicami, določenimi s to uredbo;

ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovanje v stolpcu 1 priložene preglednice, je sedaj uvrščeno v kombinirano nomenklaturo v ustrezne oznake KN, navedene v stolpcu 2 zgoraj navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1996

Za Komisijo

Mario Monti

Član Komisije

PRILOGA

Poimenovanje blaga Uvrstitev v oznako KN Utemeljitev

(1) (2) (3)

Folija iz polietilen tereftalata, ki po debelini ne presega 10 mikrometrov, prevlečena s črnilom, občutljivim na toploto, in pakirana v zvitke širine 62 cm. 3215 90 80 Uvrstitev opredeljujejo določbe splošnih pravil 1, 3 (b) in 6 za razlaganje kombinirane nomenklature in besedilo oznak KN 3215, 3215 90 in 3215 90 80.

[1] UL L 256, 7.9.1987, str. 1.

[2] UL L 338, 28.12.1996, str. 27.

[3]-- UL L 302, 19.10.1992, str. 1.
Uredba Komisije (ES) št. 341/96

z dne 26. februarja 1996

o spremembi Uredbe (ES) št. 1429/95 glede podrobnih pravil, ki urejajo zahtevke za dovoljenja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 426/86 z dne 24. februarja 1986 o skupni ureditvi trga za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 2314/95 [2], in zlasti člena 13(8) Uredbe,

ker je treba zato, da se prepreči pretirano vlaganje zahtevkov za dovoljenja iz člena 3 Uredbe Komisije (ES) št. 1429/95 z dne 23. junija 1995 o izvedbenih določbah za izvozna nadomestila za predelano sadje in zelenjavo razen nadomestil, dodeljenih za dodane sladkorje [3], določiti omejitev skupnih količin posameznih proizvodov, za katere se lahko sprejemajo zahtevki dobaviteljev;

ker so ukrepi, predvideni s to uredbo, v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

Uredba (ES) št. 1429/95 se spremeni na naslednji način:

1) Na koncu člena 3 se doda naslednji odstavek 4:

"4. Za vsak dan, v katerem se vložijo zahtevki, dobavitelj ne sme vložiti zahtevka za dovoljenje za količino proizvoda, ki presega tisto, ki je bila za ta proizvod določena za omenjeno obdobje dodelitve dovoljenj.

Kadar se določena količina med obdobjem dodelitve poveča, temu ne smejo slediti zahtevki za količino, ki bi presegala razliko med količino, določeno pred povečanjem, in tisto, določeno po povečanju.

Države članice zavrnejo vse zahtevke, ki na dan njihove vložitve niso v skladu s predhodnimi določbami."

2) Prva alinea člena 6 se nadomesti s:

"— količine, na katere se nanaša zahtevek za dovoljenje, brez količin, ki so zajete v zahtevkih, zavrnjenih v skladu v členom 3(4), ali kjer je uporabno, za katere zahtevki niso bili vloženi,"

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. februarja 1996

Za Komisijo

Franz Fischler

Član Komisije

[1] UL L 49, 27.2.1986, str. 1.

[2] UL L 233, 30.9.1995, str. 69.

[3] UL L 141, 24.6.1995, str. 28.

--------------------------------------------------
Uredba Komisije (ES) št. 1974/96

z dne 15. oktobra 1996

o spremembi Uredbe (ES) št. 716/96 o sprejetju posebnih ukrepov podpore trgu govejega mesa v Združenem kraljestvu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 1588/96 [2], in zlasti člena 23 Uredbe,

ker je Uredba Komisije (ES) št. 716/96 [3], kakor je bila nazadnje spremenjena z Uredbo (ES) št. 1846/96 [4], določa posebne ukrepe podpore za trg govejega mesa v Združenem kraljestvu, zlasti z omogočanjem, da se proizvajalcem plača 1 eku na kilogram žive mase za živali, zaklane v okviru sheme, določene v Uredbi; ker je glede na nedavni razvoj tržnih cen v Združenem kraljestvu treba navedeni znesek prilagoditi; ker je zato treba prilagoditi tudi prispevek Skupnosti, izražen v ekujih;

ker ista uredba zahteva, da se glava, notranji organi in klavni trupi živali, zaklanih po njenih določbah, trajno obarvajo in prepeljejo v zaplombiranih kontejnerjih do pooblaščenih sežigalnic ali kafilerij za predelavo in uničenje; ker je treba pristojnim organom Združenega kraljestva, ki morajo opraviti potrebni nadzor, omogočiti, da omejeno število živali pred uničenjem uporabijo v raziskovalne in izobraževalne namene;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (ES) št. 716/96 se spremeni:

1. členu 1 se doda naslednji odstavek 6:

"6. Ne glede na odstavek 1 in ob upoštevanju potrebnega nadzora, se pristojnim organom Združenega kraljestva dovoli, da pred predelavo in uničenjem uporabijo omejeno število živali v raziskovalne ali izobraževalne namene.";

2. v členu 2(1) se znesek "1 eku" nadomesti z "0,9 ekuja" in znesek "392 ekujev" se nadomesti s "353 ekujev";

3. v členu 2(2) se znesek "1 eku" nadomesti z "0,9 ekuja".

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se za živali, kupljene od prvega ponedeljka po dnevu objave.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. oktobra 1996

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 206, 16.8.1996, str. 23.

[3] UL L 99, 20. 4. 1996, str. 14.

[4] UL L 245, 26.9.1996, str. 9.

--------------------------------------------------
Uredba Komisije (ES) št. 2325/96

z dne 4. decembra 1996

o spremembi Uredb (ES) št. 1598/95 in (ES) št. 1600/95 zaradi spremembe kombinirane nomenklature za določene mlečne proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [1], nazadnje spremenjene z Uredbo (ES) št. 1587/96 [2], in zlasti členov 13(3), 15(4) ter 16(1) in (4) Uredbe,

ker Uredba Komisije (ES) št. 1734/96 z dne 9. septembra 1996 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in o skupni carinski tarifi [3], predpisuje spremembe glede določenih mlečnih proizvodov z veljavnostjo od 1. januarja 1997;

ker je torej treba spremeniti naslednji uredbi, na kateri vplivajo navedene spremembe podštevilk oznak KN:

- Uredbo Komisije (ES) št. 1598/95 z dne 30. junija 1995 o določitvi podrobnih pravil za uporabo režimov dodatnih uvoznih dajatev v sektorju mleka in mlečnih proizvodov [4], kakor je bila nazadnje spremenjena z Uredbo (ES) št. 1756/96 [5],

- Uredbo Komisije (ES) št. 1600/95 z dne 30. junija 1995 o določitvi podrobnih pravil za uporabo uvoznih režimov in odprtju tarifnih kvot za mleko in mlečne proizvode [6], kakor je bila nazadnje spremenjena z Uredbo (ES) št. 1170/96 [7];

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne izdelke,

SPREJELA NASLEDNJO UREDBO:

Člen 1

Priloga k Uredbi (ES) št. 1598/95 se spremeni na naslednji način:

- Oznake KN 04069007, 04069008 in 04069009 se nadomestijo z oznakami KN 04069013, 04069015 in 04069017,

- Oznake KN 04069012, 04069014 in 04069016 ter podatki v zvezi z njimi se črtajo.

Člen 2

Uredba (ES) št. 1600/95 se spremeni na naslednji način:

- v Prilogi II:

- v zaporedni številki 40 se oznaki KN 04069007 in 04069012 nadomestita z oznako KN 04069013,

- v zaporedni številki 41 se oznaki KN 04069008 in 04069014 nadomestita z oznako KN 04069015,

- v zaporedni številki 47 se oznaki KN 04069009 in 04069016 nadomestita z oznako KN 04069017;

- v Prilogi IV, zaporedna številka 4, se oznake KN ex04069007, ex04069008 in ex04069009 nadomestijo z oznakami KN ex04069013, ex04069015 in ex04069017,

- v Prilogi VI, točka B, se oznake KN ex04069007, ex04069008 in ex04069009 nadomestijo z oznakami KN ex04069013, ex04069015 in ex04069017,

- v Prilogi VII, kjer se razpredelnica nanaša na Švico, se oznake KN ex04069007, ex04069008 in ex04069009 nadomestijo z oznakami KN ex04069013, ex04069015 in ex04069017.

Člen 3

Ta uredba začne veljati 1. januarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 1996

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 206, 16.8.1996, str. 21.

[3] UL L 238, 19.9.1996, str. 1.

[4] UL L 151, 1.7.1995, str. 1.

[5] UL L 230, 11.9.1996, str. 6.

[6] UL L 151, 1.7.1995, str. 12.

[7] UL L 155, 28.6.1996, str. 10.

--------------------------------------------------
Uredba Komisije (ES) št. 1000/96

z dne 4. junija 1996

o spremembi Uredbe (EGS) št. 1538/91 o uvedbi podrobnih pravil za izvajanje Uredbe Sveta (EGS) št. 1906/90 o določenih tržnih standardih za perutnino

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1906/90 z dne 26. junija 1990 o določenih tržnih standardih za perutnino [1], kakor je bila nazadnje spremenjena z Uredbo (ES) št. 3204/93 [2], in zlasti njenega člena 9,

ker Uredba Komisije (EGS) št. 1538/91 [3], kakor je bila nazadnje spremenjena z Uredbo (ES) št. 205/96 [4], uvaja podrobna pravila za izvajanje tržnih standardov za perutnino;

ker je treba glede na pridobljene izkušnje spremeniti definicijo kopuna in merila v zvezi s tem v Prilogi IV Uredbe (EGS) št. 1538/91;

ker so ukrepi, predvideni s to uredbo, v skladu z mnenjem Upravnega odbora za perutninsko meso in jajca,

SPREJELA NASLEDNJO UREDBO:

Člen 1

Uredba (EGS) št. 1538/91 se spremeni, kot sledi:

1. V členu 1(1)(a) se tretja alinea nadomesti z naslednjim:

"— kopun: kirurško kastriran petelin pred spolno zrelostjo in ob zakolu star najmanj 140 dni: po kastraciji je treba kopune pitati najmanj 77 dni."

2. Priloga IV se spremeni, kot sledi:

- druga alinea v drugi alinei točke (c) se nadomesti z naslednjim:

- "— 2 m2 na raco ali kopuna,"

- druga alinea v zadnji alinei točke (d) se nadomesti z naslednjim:

- "— za kopune: štiri tedne."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. junija 1996

Za Komisijo

Franz Fischler

Član Komisije

[1] UL L 173, 6.7.1990, str. 1.

[2] UL L 289, 24.11.1993, str. 3.

[3] UL L 143, 7.6.1991, str. 11.

[4] UL L 27, 3.2.1996, str. 6.

--------------------------------------------------